wannaphong/clean_thaiwikipedia huggingface dataset:
# ความรู้พื้นฐานสำหรับแคลคูลัส
ความรู้พื้นฐานสำหรับแคลคูลัส  เป็นหัวข้อวิชาคณิตศาสตร์ที่เป็นรูปแบบขั้นสูงของพีชคณิตในระดับมัธยมศึกษา หลักสูตรและตำราของวิชานี้มีจุดประสงค์เพื่อเตรียมตัวให้พร้อมก่อนที่จะเรียนแคลคูลัส ความรู้พื้นฐานสำหรับแคลคูลัสมีหัวข้อต่าง ๆ ที่ต้องศึกษาดังนี้
 สมการเชิงอนุพันธ์
 จำนวนจริง
 จำนวนเชิงซ้อน
 การแก้สมการและอสมการ
 คุณสมบัติของฟังก์ชัน
 ฟังก์ชันประกอบ (composite function)
 ฟังก์ชันพหุนาม
 ฟังก์ชันตรรกยะ
 ตรีโกณมิติ
 ฟังก์ชันตรีโกณมิติและอินเวิร์สของฟังก์ชัน
 เอกลักษณ์ตรีโกณมิติ
 ภาคตัดกรวย
 ฟังก์ชันเลขชี้กำลัง (exponential function)
 ฟังก์ชันลอการิทึม
 ลำดับและอนุกรม
 ทฤษฎีบททวินาม
 เวกเตอร์
 สมการอิงตัวแปรเสริม (parametric equation)
 พิกัดเชิงขั้ว
 เมทริกซ์
 อุปนัยเชิงคณิตศาสตร์ (mathematical induction)

 แหล่งข้อมูลอื่น 
 Exploring Pre-calculus - William Mueller
 FHS Precalculus Study Page - Oscar Krebs
 Pre-calculus - Math Forum
 Pre-calculus at MECCA (Memphis Educational Computer Connectivity Alliance) 
 Online Graphing Calculator - WebGraphing.com
 Online Graphing Utility - nanoGrapher.nanoSouffle.net 
 Precalculus information at Mathworld
# ภาวะนามธรรม (คณิตศาสตร์)
ในทางคณิตศาสตร์ ภาวะนามธรรม  หมายถึง กระบวนการขยายความสาระสำคัญที่เป็นหลักพื้นฐาน ของแนวความคิดทางคณิตศาสตร์ โดยไร้ข้อผูกมัดของวัตถุในโลกแห่งความเป็นจริงซึ่งปกติอาจเชื่อมโยงกันอยู่ และเป็นการให้ความหมายทั่วไปของแนวความคิดนั้น เพื่อให้สามารถนำไปประยุกต์ใช้ได้อย่างกว้างขวางมากขึ้น

แขนงความรู้หลายอย่างของคณิตศาสตร์มาจากการศึกษาปัญหาในโลกแห่งความเป็นจริง ก่อนที่กฎและแนวความคิดต่างๆ ที่เป็นหลักพื้นฐานจะถูกกำหนดขึ้นและนิยามไว้เป็นโครงสร้างนามธรรม ตัวอย่างเช่น เรขาคณิตมีจุดกำเนิดมาจากการคำนวณหาระยะทางและพื้นที่ในโลกแห่งความเป็นจริง สถิติมีจุดกำเนิดมาจากการคำนวณความเป็นไปได้ของการพนัน และพีชคณิตเริ่มต้นมาจากวิธีการต่างๆ ของการแก้ปัญหาในเลขคณิต
# รัฐตริปุระ
ตริปุระ  คือหนึ่งในเจ็ดรัฐทางทิศตะวันออกเฉียงเหนือของประเทศอินเดีย มีเขตติดต่อกับประเทศบังกลาเทศ 3 ทิศ คือ ทิศเหนือ ตะวันตก และใต้ ส่วนทางตะวันออกนั้นติดกับรัฐอัสสัมและรัฐมิโซรัม รัฐมีพื้นที่ 10,491 ตารางกิโลเมตร จากข้อมูลปี ค.ศ. 2011 รัฐมีประชากร 3,671,032 คน คิดเป็นร้อยละ 0.3 ของประชากรประเทศ
# รัฐอรุณาจัลประเทศ
อรุณาจัลประเทศ  เป็นรัฐในประเทศอินเดีย มีพรมแดนติดต่อกับรัฐอัสสัมและนาคาแลนด์ทางใต้, ประเทศภูฏานทางตะวันตก, ประเทศพม่าทางตะวันออก และพรมแดนพิพาทกับจีนทางเหนือตรงเส้นแบ่งแม็กมาน อิฏานครเป็นเมืองหลวงของรัฐ อรุณาจัลประเทศเป็นรัฐที่มีพื้นที่สุดในรัฐเจ็ดพี่น้องของอินเดีย
# ส่วนลงตัว
ในทางคณิตศาสตร์ ส่วนลงตัว (aliquot part หรือ aliquot) คือจำนวนเต็มบวกใดๆ ที่นำไปหารจำนวนเต็มบวกอีกจำนวนหนึ่งแล้วสามารถหารได้ลงตัว หรือเรียกได้ว่า "เป็นตัวหาร" เช่น 2 เป็นส่วนลงตัวของ 12 ผลบวกของส่วนลงตัวทั้งหมดของ n จะมีค่าเท่ากับ σ(n) ซึ่งหมายถึงฟังก์ชันตัวหาร (divisor function) ของ n คำว่า aliquot มาจากคำในภาษาละติน aliquoties แปลว่า หลายครั้ง

ในทางเคมี ส่วนลงตัวมักเป็นส่วนแบ่งปริมาณรวมของสารละลาย

ในทางเภสัชกรรม ส่วนลงตัวเป็นการอ้างถึงวิธีการวัดปริมาณส่วนผสมของยาภายใต้ความไวของเครื่องชั่ง (weighing scale) ตัวอย่างเช่น ใบสั่งยาระบุว่าต้องการส่วนผสมในปริมาณ 40 มิลลิกรัม ดังนั้นเราอาจชั่งส่วนผสมเพื่อปรุงยาในปริมาณ 120 มิลลิกรัม โดยที่ 40 เป็นส่วนลงตัวของ 120 แล้วปรุงยาในปริมาณสามเท่า จากนั้นจึงค่อยแบ่งตัวยาออกไปเป็นสามส่วน หนึ่งส่วนสำหรับใบสั่งยา และอีกสองส่วนสามารถเก็บไว้ในคลังได้ ซึ่งตัวยาจะเกิดความผิดพลาดในส่วนผสมน้อยกว่าการชั่งให้เป็น 40 มิลลิกรัมทันที

 ส่วนไม่ลงตัว 
ในทางตรงข้าม ส่วนไม่ลงตัว (aliquant part หรือ aliquant) หมายถึงจำนวนเต็มบวกที่นำไปหารอีกจำนวนหนึ่งไม่ลงตัว เช่น 7 เป็นส่วนไม่ลงตัวของ 16 เป็นต้น จำนวนเต็มบวกใดๆ ที่มีค่ามากกว่าครึ่งหนึ่งของจำนวนที่พิจารณาล้วนเป็นส่วนไม่ลงตัว ยกเว้นจำนวนที่เท่ากับจำนวนที่กำลังพิจารณานั้นเอง
 ผลบวกส่วนลงตัว 
ผลบวกส่วนลงตัว คือผลรวมทั้งหมดของจำนวนนับที่หารจำนวนใดจำนวนหนึ่งได้ลงตัว
 ดูเพิ่ม 
 ลำดับส่วนลงตัว (aliquot sequence)
 จำนวนเชิงมิตร (amicable number)

 แหล่งข้อมูลอื่น 
 Aliquot Game at cut-the-knot
# รัฐนาคาแลนด์
นาคาแลนด์ราชบัณฑิตยสถาน. ประกาศสำนักนายกรัฐมนตรีและประกาศราชบัณฑิตยสถาน เรื่อง กำหนดชื่อประเทศ ดินแดน เขตการปกครอง และเมืองหลวง (แก้ไขปรับปรุง). พิมพ์ครั้งที่ 2. กรุงเทพฯ:ราชบัณฑิตยสถาน, 2545. หน้า 37  คือหนึ่งในรัฐพี่น้องเจ็ดรัฐ ทางทิศตะวันออกเฉียงเหนือของประเทศอินเดีย มีเขตติดต่อกับรัฐอัสสัมทางทิศตะวันตก รัฐอรุณาจัลประเทศและส่วนหนึ่งของรัฐอัสสัมทางทิศเหนือประเทศพม่าทางทิศตะวันออก และรัฐมณีปุระทางทิศใต้

 ที่มาของชื่อ 
นากา เป็นภาษาพม่า แปลว่า "คนที่เจาะรูหู" เนื่องจากในอดีตชาวนากานิยมเจาะรูหู สวมต่างหูกันทุกคน แต่อย่างไรก็ตามยังมีคนให้นิยามไว้ต่าง ๆ กันไป บ้างก็ว่ามาจากภาษาสันสกฤต นาค บ้างก็ว่ามาจากภาษาฮินดี nanga ("เปลือย") ฯลฯ แต่ชาวนากาส่วนมากเชื่อว่าคำนี้เป็นคำที่ชาวพม่าใช้เรียกชนผิวเหลืองกลุ่มหนึ่งที่นิยมสวมต่างหูและอพยพหนีความแห้งแล้งหนาวเย็นจากภาคตะวันตกเฉียงเหนือของจีนลงมาอาศัยอยู่ทางตอนเหนือของพม่าตามลุ่มน้ำอิรวดี และต่อมาได้อพยพมาอยู่แถบเทือกเขาบริเวณชายแดนอินเดีย-พม่าจนถึงปัจจุบัน

ส่วนชื่อของรัฐนี้ในภาษาไทย ราชบัณฑิตยสถานให้สะกดว่า นาคาแลนด์
# รัฐมิโซรัม
มิโซรัม (; ,) เป็นรัฐหนึ่งในทางทิศตะวันออกเฉียงเหนือของประเทศอินเดีย มีไอซอลเป็นเมืองหลวง ชื่อของรัฐมาจากคำว่า "มีโซ" ชื่อเรียกชาวพื้นเมือง และคำว่า "รัม" แปลว่าดินแดน มิโซรัมจึงมีความหมายว่า "ดินแดนของชาวมีโซ"Sajnani, Encyclopaedia of Tourism Resources in India, Volume 1, , page 241 อาณาเขตของรัฐติดต่อกับรัฐสามรัฐในกลุ่มรัฐเจ็ดพี่น้อง ได้แก่ รัฐตรีปุระ, รัฐอัสสัม และรัฐมณีปุระ และมีชายแดนติดต่อกับประเทศบังกลาเทศและประเทศพม่าAbout Mizoram  DIRECTORATE OF INFORMATION & PUBLIC RELATIONS, Government of Mizoram

มิโซรัมดั้งเดิมเคยเป็นส่วนหนึ่งของรัฐอัสสัม จนถึงปี 1972 ได้แยกตัวออกมาเป็นดินแดนสหภาพ ก่อนที่จะได้รับการยกขึ้นเป็นสถานะรัฐเป็นรัฐที่ 23 ของอินเดียเมื่อวันที่ 20 กุมภาพันธ์ 1987 ภายใต้รัฐบัญญัติ Fifty-Third Amendment of the Indian Constitution, 1986

สำมะโนประชากรปี 2011 ระบุว่ารัฐมิโซรัมมีประชากรอยู่ที่ 1,091,014 คน หรือน้อยที่สุดเป็นอันดับสองของประเทศ รัฐมิโซรัมมีพื้นที่ประมาณ 21,087 ตารางกิโลเมตร พื้นที่ราว 91% ของรัฐนั้นเป็นป่าไม้9.19 Mizoram  India State of Forest Report 2011, Govt of India (2012)
# ภาษาดุงกาน
ภาษาดุงกาน (ดุงกาน: Хуэйзў йүян Xuejzw jyian, ,) เป็นภาษาตระกูลจีน-ทิเบต ใช้พูดโดยชาวดุงกานหรือชาวหุยในเอเชียกลาง

 การแพร่กระจายทางภูมิศาสตร์ 
ส่วนใหญ่ใช้พูดในคีร์กีซสถาน และมีกระจายอยู่ในคาซัคสถาน อุซเบกิสถาน และรัสเซีย ชาวดุงกานเป็นลูกหลานของชาวจีนที่อพยพเข้าสู่เอเชียกลาง เป็นภาษาที่ใช้ในโรงเรียน  หนังสือพิมพ์ฉบับแรกที่ตีพิมพ์ด้วยภาษาดุงกาน พิมพ์เมื่อ พ.ศ. 2475 

 สัทวิทยาและคำศัพท์ 
คำศัพท์พื้นฐานไม่ต่างจากภาษาจีนมากนัก มีเสียงวรรณยุกต์ มีคำยืมจากภาษาอาหรับและภาษาเปอร์เซีย คำศัพท์ใกล้เคียงกับที่ใช้ในสมัยราชวงศ์ชิง ภาษาดุงกานไม่ได้รับอิทธิพลจากการจัดมาตรฐานภาษาจีนกลางในพุทธศตวรรษที่ 25 แต่ได้รับอิทธิพลจากภาษารัสเซียแทน

 ระบบการเขียน 
เป็นภาษาในกลุ่มภาษาจีนภาษาเดียวที่ไม่ได้เขียนด้วยอักษรจีน เริ่มแรกชาวดุงกานที่เป็นมุสลิมเขียนด้วยอักษรอาหรับ รัฐบาลโซเวียตสั่งยกเลิกอักษรอาหรับใน พ.ศ. 2463 ให้ใช้อักษรละตินแทนจน พ.ศ. 2483 จึงใช้อักษรซีริลลิก แสดงเสียงวรรณยุกต์เฉพาะในพจนานุกรมเท่านั้น

 แหล่งข้อมูลอื่น 

ดุงกาน
ดุงกาน
ดุงกาน
ดุงกาน
# พระยาจุฬาราชมนตรี (เถื่อน)
พระยาจุฬาราชมนตรี นามเดิม เถื่อน มีศาสนนามว่า อามิรระชามุฮัมหมัด เกิดในสมัยสมเด็จพระเจ้าอยู่หัวบรมโกศ เป็นบุตรของพระยาจุฬาราชมนตรี (ก้อนแก้ว) ท่านถูกกวาดต้อนไปเป็นเชลยเมื่อครั้งเสียกรุงศรีอยุธยาขณะอายุเพียง 13 -14 ปี ต่อมาได้บวชเป็นสามเณรเรียนวิชาไสยศาสตร์กับอาจารย์ชาวเขมรอยู่พม่า 7 ปี จนอายุ 19 ปีจึงหนีกลับเข้าไทยทางแม่สอดไปหาบิดาที่ขณะนั้นไปราชการทัพที่เชียงใหม่และเชียงแสน

เมื่อกลับมา ท่านได้เรียนวิชาทางศาสนาอิสลามใหม่ และได้เข้ารับราชการในกรมทหารอาทมาตในสมัยรัชกาลที่ 1  ในสมัยรัชกาลที่ 2ได้เป็นหลวงภักดีสุนทร ได้ร่วมรบในสงครามตีเมืองถลางและไทรบุรี เมื่อเสร็จศึกได้เป็นพระยาวรเชษฐ์ภักดีศรีวรข่าน ต่อมาได้รับการแต่งตั้งให้เป็นจุฬาราชมนตรี ถึงแก่อนิจกรรมในสมัยรัชกาลที่ 3 ศพของท่านฝังอยู่ที่มัสยิดต้นสน

พระยาจุฬาราชมนตรีสมรสกับคุณหญิงนก มีบุตรธิดา 4 คน หนึ่งในนั้นคือ เจ้าจอมจีบ หรือจิตร ในพระบาทสมเด็จพระพุทธเลิศหล้านภาลัยจักรพันธ์ กังวาฬ. และคนอื่น ๆ. กรุ่นกลิ่นอารยธรรมเปอร์เซียในเมืองสยาม. กรุงเทพฯ : มติชน. 2550, หน้า 162

พระยาจุฬาราชมนตรีถึงแก่อสัญกรรมในช่วงปลายสมัยรัชกาลที่ 3
# ภาษาดารีโซโรอัสเตอร์
ระวังสับสนกับ ภาษาดารี ซึ่งพูดในประเทศอัฟกานิสถาน

ภาษาดารีโซโรอัสเตอร์ (แปลตรงตัว: สำเนียงเบะฮ์ดีนาน) มีผู้พูดเป็นภาษาแม่ราว 2,000 - 3,000 คนในเมืองยัซด์และเกอร์มานในอิหร่าน เป็นภาษาที่ใช้ในบริเวณที่เคยเป็นเขตของผู้นับถือศาสนาโซโรอัสเตอร์  ผู้พูดภาษาดารีโซโรอัสเตอร์นิยมใช้ชื่อของภาษานี้ว่าดารี แต่ชาวมุสลิมอิหร่านเรียกภาษานี้ว่า ฆาบรี Farudi Toosarvandani 2005 p=149. ภาษานี้ไม่อาจเข้าใจกันได้กับผู้พูดภาษาเปอร์เซียBoyce 2001 p=178}}.cf. Browne, 1893 p=425 cited in    { Farudi Toosarvandani,2004 p=ii.

 การจัดจำแนก 
ภาษาดารีโซโรอัสเตอร์เป็นสมาชิกของภาษากลุ่มอิหร่านตะวันตกเฉียงเหนือ. ซึ่งมีภาษาใกล้เคียงได้แก่ ภาษาเคิร์ด ภาษาคิเลกิ ภาษาบาโลชิ Cahill, 2001

 สำเนียง 
ภาษาดารีมีหลายสำเนียง  แบ่งเป็นสำเนียงหลัก 2 สำเนียงคือสำเนียงที่ใช้พูดในยาซด์และเกอร์มัน k.

 ความเสี่ยงต่อการกลายเป็นภาษาตาย 
ภาษาดารีโซโรอัสเตอร์ได้รับแรงกดดัน 2 ประการคือ แรงกดดันทางเศรษฐกิจและการเมือง แรงกดดันหลักทุกวันนี้เป็นแรงกดดันทางเศรษฐกิจ ผู้พูดภาษานี้จำเป็นต้องใช้ภาษาเปอร์เซียในการติดต่อทางการค้า  ผู้ปกครองไม่ได้สอนภาษาดารีโซโรอัสเตอร์ให้ลูกหลาน เพราะไม่เป็นประโยชน์ต่อการดำรงชีวิต การลดลงของการใช้ภาษานี้พบมากในเขตเมืองในอดีต ผู้พูดภาษาดารีโซโรอัสเตอร์ได้รับแรงกดดันทางการเมือง ในยุคที่มุสลิมเข้ามาในอิหร่าน แม้การบีบบังคับต่อผู้นับถือศาสนาโซโรอัสเตอร์ ทำให้การใช้ภาษานี้น้อยลงด้วย 

ปัจจุบัน ภาษาดารีโซโรอัสเตอร์ถือว่ามีความเสี่ยงที่จะกลายเป็นภาษาตาย บางสำเนียงเช่น สำเนียงโมฮัมมาดาบาดมีผู้พูดเหลือในเตหะรานไม่กี่คน สำเนียงเกอร์มันก็มีผู้พูดเหลือน้อย ใกล้จะเป็นภาษาตายเช่นกัน
# วิกิพีเดียภาษาเยอรมัน
วิกิพีเดียภาษาเยอรมัน  เป็นสารานุกรมวิกิพีเดียที่จัดทำขึ้นในภาษาเยอรมัน เริ่มสร้างเมื่อเดือนพฤษภาคม พ.ศ. 2544 วิกิพีเดียภาษาเยอรมันเป็นวิกิพีเดียที่มีจำนวนบทความมากเป็นอันดับสองรองจากภาษาอังกฤษ โดยมีบทความถึง  บทความ [ Statistics] of German Wikipedia (English)
# วิกิพีเดียภาษาโปแลนด์
วิกิพีเดียภาษาโปแลนด์  เป็นสารานุกรมวิกิพีเดียที่จัดทำขึ้นในภาษาโปแลนด์ เริ่มสร้างเมื่อ 26 กันยายน ค.ศ. 2001 ปัจจุบันวิกิพีเดียภาษาโปแลนด์มีบทความมากกว่า
# ยางรีเคลม
ยางรีเคลมพรพรรณ นิธิอุทัย, สารเคมีสำหรับยาง, 2532, คณะวิทยาศาสตร์และเทคโนโลยี มหาวิทยาลัยสงขลานครินทร์ วิทยาเขตปัตตานี, หน้า 325-340 (Reclaim Rubber) หมายถึง การนำผลิตภัณฑ์ยางที่วัลคาไนซ์แล้วมาผ่านกระบวนการนำกลับมาใช้ใหม่อีกครั้งโดยการที่ทำให้โมเลกุลของยางที่มีการเชื่อมโยง แตกออกเป็นโมเลกุลเล็ก ๆ ซึ่งสามารถนำไปผสมสารเคมีแล้วนำกลับมาวัลคาไนซ์ใหม่ได้อีกครั้งหนึ่ง

การทำยางรีเคลม มีกระบวนการต่าง ๆ ดังนี้
Digester Process
Heater Process หรือ Pan Process
Reclaimtor Process

กระบวนการการทำยางรีเคลมที่มาจากยางธรรมชาติ ไม่ต้องใช้สารเคมี ใช้เพียงความร้อนเท่านั้น แต่ยางรีเคลมที่ทำมาจากยางสังเคราะห์จะต้องใช้ทั้งความร้อนและสารเคมีชนิดอื่น ๆ เช่น พลาสติไซเซอร์ ซึ่งจะช่วยให้โมเลกุลยางแยกออกจากกันได้ง่ายขึ้น, แทคคิไฟเออร์ (Tackifier) ช่วยในการแปรรูปหลังให้ความร้อนซึ่งทำให้ยางเหนียวและนุ่มขึ้น, และ reclaiming agent ช่วยในการดำเนินกระบวนการรีเคลมเป็นไปได้อย่างรวดเร็ว

กระบวนการทำยางรีเคลมจะต้องผ่านการออกซิเดช้น ความร้อน และการล้าง ทำให้ยางปกติที่ผ่านการวัลคาไนซ์แล้วนำมาทำยางรีเคลมจะทนทานต่อการออกซิไดซ์ได้ดีขึ้น แต่สมบัติด้านความทนทานต่อการสึกหรอ, ความทนทานต่อแรงดึง, ระยะยืดเมื่อขาด และความกระเด้งตัวของยางไม่ดี

ยางที่ผ่านกระบวนการรีเคลมจะนำไปใช้งานในด้านอุตสาหกรรมต่าง ๆ เช่น อุตสาหกรรมรถยนต์, อุตสาหกรรมรองเท้า, อุตสาหกรรมเครื่องกลต่าง ๆ เป็นต้น
# วิกิพีเดียภาษาญี่ปุ่น
วิกิพีเดียภาษาญี่ปุ่น  เป็นสารานุกรมวิกิพีเดียที่จัดทำขึ้นในภาษาญี่ปุ่น เริ่มสร้างเมื่อเดือนวันที่ 11 พฤษภาคม ค.ศ. 2001 ณ เดือน  วิกิพีเดียภาษานี้มีบทความมากกว่า  บทความ 

ณ เดือนมิถุนายน ค.ศ. 2020 วิกิพีเดียภาษาญี่ปุ่นเป็นหน้าวิกิพีเดียที่มีผู้เข้าชมมากที่สุด โดยเป็นรองเพียงวิกิพีเดียภาษาอังกฤษMonthly overview - ja.wikipedia.org, Wikimedia Statistics, July 11th 2020
# ยางสไตรีนบิวตาไดอีน
ยางสไตรีนบิวตาไดอีนพงษ์ธร แซ่อุย, ยาง : ชนิด สมบัติ และการใช้งาน, 2547, ศูนย์เทคโนโลยีโลหะและวัสดุแห่งชาติ, หน้า 19-24 (Styrene-Butadiene Rubber, SBR) หรือ ยางเอสบีอาร์ เกิดจากการโคพอลิเมอไรเซชันระหว่างมอนอเมอร์สองชนิด คือ สไตรีนและบิวตาไดอีนแบบอิมัลชัน (emulsion polymerization) ยางเอสบีอาร์ถือว่าเป็นยางสังเคราะห์ที่สำคัญและใช้กันอย่างแพร่หลายที่สุดในวงการอุตสาหกรรมยางเนื่องจากยางชนิดนี้มีราคาไม่แพงอีกทั้งสามารถแปรรูปได้ง่ายจึงทำให้ประหยัดทั้งต้นทุนวัตถุดิบและแรงงานการผลิต

ยางเอสบีอาร์จะมีสมบัติด้อยในด้านการเหนียวติด จึงจำเป็นต้องใช้สารเพิ่มความเหนียวติดในการผลิตผลิตภัณฑ์บางชนิด เช่น ยางรถยนต์ ความยืดหยุ่นจะขึ้นอยู่กับปริมาณสไตรีนในโครงสร้างโดยถ้าปริมาณสไตรีนสูงขึ้น ความยืดหยุ่นก็จะลดลง ความทนต่อแรงดึงและความทนต่อการฉีกขาดต่ำกว่ายางธรรมชาติ แต่หากเติมสารตัวเติมเสริมแรงก็จะทำให้ได้สมบัติดีเทียบเท่ากับยางธรรมชาติได้ และยางชนิดนี้มีความเป็นฉนวนสูง มีการกระเด้งตัวต่ำกว่ายางธรรมชาติ อุณหภูมิที่เหมาะสมในการใช้งานตั้งแต่ -50°C ถึง 100°C 

ตัวอย่างการใช้งานของยางเอสบีอาร์ เช่น สายพานลำเลียง ท่อยาง พื้นรองเท้า ฉนวนหุ้มสายไฟ ผลิตภัณฑ์ทางการแพทย์ เป็นต้น
# วิกิพีเดียภาษาอิตาลี
วิกิพีเดียภาษาอิตาลี  เป็นสารานุกรมวิกิพีเดียที่จัดทำขึ้นในภาษาอิตาลี เริ่มสร้างเมื่อวันที่ 11 พฤษภาคม ค.ศ. 2001New language wikis, Wikipedia-l mailing list. ปัจจุบันวิกิพีเดียภาษาอิตาลีมีบทความ  บทความ
# วิกิพีเดียภาษาโปรตุเกส
วิกิพีเดียภาษาโปรตุเกส  เป็นสารานุกรมวิกิพีเดียที่จัดทำขึ้นในภาษาโปรตุเกส เริ่มสร้างเมื่อวันที่ 11 พฤษภาคม ค.ศ. 2001 นอกจากจะเป็นเว็บไซต์ที่มีผู้เข้าชมเป็นอันดับ 6 ของโลก วิกิพีเดียภาษานี้ยังเป็นเว็บไซต์ที่มีผู้เข้าชมมากเป็นอันดับที่ 15 ในประเทศบราซิล และอันดับ 6 ในประเทศโปรตุเกส

 วิกิพีเดียภาษาโปรตุเกสมีบทความ  บทความ
# วิกิพีเดียภาษาดัตช์
วิกิพีเดียภาษาดัตช์  เป็นสารานุกรมวิกิพีเดียที่จัดทำขึ้นในภาษาดัตช์ เริ่มสร้างเมื่อ 19 มิถุนายน ค.ศ. 2001 ปัจจุบันวิกิพีเดียภาษาดัตช์มีบทความ  บทความ  เป็นวิกิพีเดียภาษาที่ 4 ที่มีบทความมากกว่า 1 ล้านบทความ ตามหลังภาษาอังกฤษ, เยอรมัน และฝรั่งเศส

วิกิพีเดียภาษาดัตช์เป้นวิกิพีเดียที่เป็นที่ยอดนิยมในประเทศเนเธอร์แลนด์ บางครั้งก็ได้รับความนิยมในประเทศเบลเยียม อย่างไรก็ตาม ในประเทศซูรินาม วิกิพีเดียภาษาดัตช์มีความนิยมอยู่ในอันดับที่สอง รองจากภาษาอังกฤษ ส่วนในประเทศเบลเยียม วิกิพีเดียภาษายอดนิยมมักเป็นภาษาฝรั่งเศส

ส่วนในกูราเซา อารูบา และแคริบเบียนเนเธอร์แลนด์ก็มีผู้เข้าชมด้วย แต่มีผู้เข้าชมน้อยกว่าหน้าภาษาอังกฤษtablelast-month(access)~desktop*mobile-app*mobile-webmonthly |title=Wikimedia Statistics - Pageviews in Dutch Wikipedia by country |website=stats.wikimedia.org |access-date=2022-06-23}}

ประวัติ
thumb|right|300px|พัฒนาการของจำนวนผู้เข้าชมวิกิพีเดียภาษาดัตช์จากประเทศต่าง ๆ

วิกิพีเดียภาษาดัตช์ได้รับการจัดตั้งขึ้นในวันที่ 19 มิถุนายน ค.ศ. 2001 และมีบทความถึง 100,000 บทความในวันที่ 14 ตุลาคม ค.ศ. 2005 จากนั้นจึงมีผู้สร้างบทความที่ 500,000 ในวันที่ 30 พฤศจิกายน ค.ศ. 2008500.000e artikel (in Dutch). Retrieved 7 December 2008. ในการศึกษาวิจัยของ Multiscope ใน ค.ศ. 2006 วิกิพีเดียภาษาดัตช์ถูกจัดให้เป็นเว็บไซต์ภาษาดัตช์ที่ดีที่สุดเป็นอันดับ 3 ด้วยคะแนน 8.1 เป็นรองเพียงกูเกิลและจีเมล"Nederlandse Wikipedia groeit als kool" (in Dutch). Multiscope.nl. Retrieved 27 December 2006.

อินเทอร์เน็ตบอต
บทความส่วนใหญ่ในวิกิพีเดียภาษาดัตช์ (59%) สร้างขึ้นโดยอินเทอร์เน็ตบอต ในเดือนตุลาคม ค.ศ. 2011 บอตบางตัวสร้าง 80,000 บทความ (เทยบเท่ากับ 10% ของจำนวนบทความภาษานี้ทั้งหมด) ภายใน 11 วันList of Wikipedias on 20 October 2011 (archived). Wikimedia. Retrieved 24 June 2013.List of Wikipedias on 31 October 2011 (archived). Wikimedia. Retrieved 24 June 2013.

ดูเพิ่ม
 วิกิพีเดียภาษาแซกซันล่างดัตช์
# วิกิพีเดียภาษาฝรั่งเศส
วิกิพีเดียภาษาฝรั่งเศส  เป็นวิกิพีเดียที่จัดทำขึ้นในภาษาฝรั่งเศส จัดตั้งขึ้นในวันที่ 23 มีนาคม พ.ศ. 2544 สองเดือนหลังก่อตั้งวิกิพีเดียอย่างเป็นทางการ ณ วันที่ 16 ตุลาคม พ.ศ. 2565 วิกิพีเดียภาษานี้มี 2,463,227 บทความ ทำให้เป็นภาษาที่มีบทความมากเป็นอันดับ 5 โดยเป็นรองเพียงภาษาอังกฤษ, ภาษาเซบัวโน, ภาษาสวีเดน และภาษาเยอรมัน เป็นวิกิพีเดียในกลุ่มภาษาโรมานซ์ที่มีบทความมากที่สุด และมีความลึกในอันดับที่ 6 ในบรรดาวิกิพีเดียทั้งหมด วิกิพีเดียภาษานี้เป็นภาษาที่สามที่มีบทความมากกว่า 1 ล้านบทความ โดยผ่านระดับนั้นในวันที่ 23 กันยายน ค.ศ. 2010 ตามหลังฉบับภาษาอังกฤษและเยอรมัน

ใน พ.ศ. 2551 กวีด สารานุกรมภาษาฝรั่งเศสยกเลิกฉบับ พ.ศ. 2551 อ้างว่ายอดขายตกจากการแข่งขันกับวิกิพีเดียภาษาฝรั่งเศสLitchfield, John. "France's favourite encyclopaedia falls victim to Wikipedia." The Independent. Wednesday 20 February 2008. Retrieved on 26 June 2013.

ณ เดือน   มีผู้ใช้  บัญชี ผู้ดูแลระบบ  บัญชี และไฟล์  ไฟล์ในวิกิพีเดียภาษาฝรั่งเศส

รายงานจากงานวิจัยของตอฮอ ยอสเซรี และคณะ จากสถาบันอินเทอร์เน็ตออกซฟอร์ดใน พ.ศ. 2556 หน้าเซกอแลน รัวยาล (Ségolène Royal) กับยูเอฟโอ (objet volant non identifié) เป็นบทความที่มีข้อขัดแย้งมากที่สุดในวิกิพีเดียภาษาฝรั่งเศส

โลโก
 135px 135px 2546–2553 2553–
# น้ำยางข้น
น้ำยางข้น  หมายถึง น้ำยางธรรมชาติที่ผ่านกระบวนการเพิ่มความเข้มข้น โดยน้ำยางธรรมชาติที่ผ่านกระบวนการเพิ่มความเข้มข้นแล้วจะมีปริมาณเนื้อยางประมาณร้อยละ 55-65 ซึ่งสูงกว่าน้ำยางสดที่มีปริมาณเนื้อยางประมาณร้อยละ 25-30 ทำให้สามารถทำการขนส่งได้ง่ายขึ้นเป็นอย่างมาก 

 กระบวนการเตรียมน้ำยางข้นจากน้ำยางสด 

 การทำครีม (Creaming method) : การทำน้ำยางข้นโดยวิธีการทำครีม เป็นวิธีที่อาศัยหลักการที่อนุภาคของเม็ดยางเบากว่าน้ำ เป็นไปตามกฎของ Stokes การทำน้ำยางข้นโดยวิธีการทำครีม ไม่ค่อยนิยมกันมากนัก เนื่องจากต้องใช้เวลานานในการเตรียมสารและใช้เวลาทำค่อนข้างนาน สารทำครีมได้แก่ gum bragacarth, sodium aginate, tragon seed gum, ammonium aginate, locust bean gum และ pectin สมบัติของสารทำครีม คือ เป็นคอลลอยด์ที่ชอบน้ำ และจะพองตัวเมื่อใส่ในน้ำมัน ขั้นตอนการทำครีม ค่อนข้างง่าย คือ
 ใส่สารทำครีม ปริมาณ 0.3% ในส่วนของน้ำ ลงในน้ำยางสดที่เก็บรักษาโดยแอมโมเนีย
 กวนให้สารทำครีมละลาย ตั้งทิ้งไว้ 24-40 ชั่วโมง
 กรองเอาชั้นน้ำออกจากของผสม
 ปรับปริมาณเนื้อยางและความเข้มข้นของแอมโมเนียภายหลัง
ความเข้มข้นของเนื้อยางจะสูงประมาณ 55% ในช่วงระยะเวลา 18 ชั่วโมง ในการทำน้ำยางข้นโดยวิธีการทำครีม หากต้องการเนื้อยางสูงถึง 60% ต้องตั้งทิ้งไว้อย่างน้อย 4-5 วัน
 การเซนตริฟิวส์ (Centifuge method)
# การเลื่อนวน
thumb|การเลื่อนวนทางขวาหนึ่งบิต

ในทางคณิตศาสตร์เชิงการจัด การเลื่อนวน  คือการเรียงสับเปลี่ยนของ n สิ่งอันดับ ที่ซึ่งสมาชิกสุดท้ายจะกลายเป็นสมาชิกแรก หรือสมาชิกแรกกลายเป็นสมาชิกสุดท้าย แล้วสมาชิกอื่นๆ จะถูกเลื่อนไปแทนที่โดยไม่สลับกัน เปรียบได้กับการเรียงสับเปลี่ยนที่มีการวนรอบ

ตัวอย่างเช่น การเลื่อนวนของสามสิ่งอันดับ (a, b, c) ได้แก่
 (a, b, c)
 (c, a, b)
 (b, c, a)

ในทางวิทยาการคอมพิวเตอร์ การเลื่อนวน คือตัวดำเนินการเลื่อนชนิดหนึ่งที่จะเลื่อนบิตทั้งหมดของตัวถูกดำเนินการเป็นวงรอบ โดยการเลื่อนวนจะไม่สงวนบิตบอกเครื่องหมาย และจะไม่แยกเลขชี้กำลังออกจากแมนทิสซาเหมือนการเลื่อนเชิงคำนวณ (arithmetic shift) และการเลื่อนวนจะไม่เติมตำแหน่งบิตที่ว่างด้วยศูนย์ดังเช่นการเลื่อนเชิงตรรกะ (logical shift) แต่จะนำบิตที่เลื่อนออกไปมาใส่แทนที่ การเลื่อนวนแบบนี้มี 2 ทางคือวนไปทางซ้ายและวนไปทางขวา การเลื่อนวนมักใช้ในวิทยาการเข้ารหัส โดยเป็นส่วนหนึ่งของการเรียงสับเปลี่ยนของลำดับบิต

ตัวอย่างเช่น การเลื่อนวนของ 0001 0111 ไปหนึ่งบิต ตามแผนภาพ จะได้คำตอบคือ
 วนไปทางซ้าย จะได้ 0010 1110
 วนไปทางขวา จะได้ 1000 1011
# อรัญวาสี
อรัญวาสี (อ่านว่า อะ-รัน-ยะ-วา-สี) แปลว่า ผู้อยู่ในป่า, ผู้อยู่ประจำป่า

อรัญวาสี เป็นชื่อเรียกคณะสงฆ์โบราณคณะหนึ่งซึ่งตั้งอยู่ในป่าห่างชุมชน เรียกว่า คณะอรัญวาสี คู่กับ คณะคามวาสี ซึ่งตั้งวัดอยู่ในชุมชน

อรัญวาสี ปัจจุบันหมายถึงภิกษุผู้อยู่ในป่าหรือที่เรียกโดยทั่วไปว่า พระป่า ซึ่งมีกิจวัตรประจำวันเน้นหนักไปในทางวิปัสสนาธุระคืออบรมจิต เจริญปัญญา นุ่งห่มด้วยผ้าสีปอนหรือสีกรัก มุ่งการปฏิบัติธรรมและการเผยแผ่เป็นหลัก ไม่เน้นงานด้านการบริหารปกครอง การศึกษาพระปริยัติธรรม และสาธารณูปการหรือการก่อสร้างพัฒนาวัด

อรัญวาสี ถูกนำมาใช้เป็นสร้อยนามสมณศักดิ์ของพระสงฆ์ระดับพระราชาคณะขึ้นไป เพื่อแสดงให้รู้ว่าเป็นพระป่า
# วิปัสสนาธุระ
วิปัสสนาธุระ หมายถึง งานด้านวิปัสสนา, งานด้านบำเพ็ญวิปัสสนกรรมฐาน

วิปัสสนาธุระ คืองานที่มุ่งอบรมปัญญาให้เกิดโดยการปล่อยวางภาระทั้งปวง ทำกายใจให้เบา ยินดีในเสนาสนะที่เงียบสงบ พิจารณาถึงความเสื่อมไปสิ้นไปในสังขารร่างกายจนเห็นสามัญลักษณะคือ อนิจจัง ทุกขัง อนัตตา ได้ชัดเจน เจริญอบรมวิปัสสนาต่อเนื่องไปไม่ขาดสายจนถึงวิโมกข์คืออนิมิตตวิโมกข์ อัปปณิหิตวิโมกข์ และสุญญตวิโมกข์จนก้าวสู่หลักชัยคือวิมุตติคว้าอรหัตผลได้บรรลุกิจที่ควรทำได้ทำสำเร็จแล้วได้กระทำให้แจ้งแล้วซึ่งคำสอนของพระศาสดากิจอื่นที่ต้องทำต่อจากนี้ไม่มีอีก

วิปัสสนาธุระ เป็นงานที่พระพุทธเจ้าทรงกำหนดให้ภิกษุปฏิบัติอย่างหนึ่งใน 2 อย่าง คือ คันถธุระ และ วิปัสสนาธุระ
# หม่อมเจ้าปิยะรังสิต รังสิต
หม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) เป็นพระโอรสองค์ใหญ่ในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา

 พระประวัติ 

 ประสูติ 
หม่อมเจ้าปิยะรังสิต รังสิต มีพระนามลำลองว่า ท่านชายปิยะอนุสรณ์ในงานพระราชทานเพลิงศพ ม.จ.ไกรสิงห์ วุฒิชัย ณ เมรุวัดธาตุทอง วันพุธ ที่ 23 มิถุนายน 2519. [ม.ป.ท.]: มงคลการพิมพ์; 2519.เป็นพระโอรสองค์ใหญ่ในสมเด็จพระเจ้าบรมวงศ์เธอ กรมพระยาชัยนาทนเรนทร กับหม่อมเอลีซาเบท รังสิต ณ อยุธยา มีโสทรอนุชาและโสทรขนิษฐาสององค์ คือ หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 - 10 กันยายน พ.ศ. 2538) และจารุลักษณ์กัลยาณี บูรณะนนท์ (เดิม: หม่อมเจ้าจารุลักษณ์กัลยาณี รังสิต; 7 สิงหาคม พ.ศ. 2467 - 3 สิงหาคม พ.ศ. 2555)

 เสกสมรส 
หม่อมเจ้าปิยะรังสิต เสกสมรสครั้งแรกกับหม่อมราชวงศ์ผ่องลักษณ์ ทองใหญ่ มีธิดาหนึ่งคน คือ
 หม่อมราชวงศ์เยาวลักษณ์ รังสิต 

จากนั้นได้รับพระราชทานน้ำพระมหาสังข์จากสมเด็จพระเจ้าอยู่หัวอานันทมหิดล ทรงพระกรุณาโปรดเกล้าฯ พระราชทานเสกสมรสกับหม่อมเจ้าวิภาวดี รังสิต (ราชสกุลเดิม รัชนี; ต่อมาคือ พระเจ้าวรวงศ์เธอ พระองค์เจ้าวิภาวดีรังสิต) เมื่อวันที่ 6 พฤษภาคม พ.ศ. 2489 มีธิดาสองคน คือ

 หม่อมราชวงศ์วิภานันท์ รังสิต 
 หม่อมราชวงศ์ปรียนันทนา รังสิต

และหม่อมเจ้าปิยะรังสิต รังสิต ยังมีโอรสหนึ่งคนกับหม่อมบุญพิทักษ์ รังสิต ณ อยุธยา (สกุลเดิม แสงฤทธิ์) คือ

 หม่อมราชวงศ์ประทักษ์ รังสิต

 การศึกษา 
 พ.ศ. 2465  ระดับประถมศึกษาตอนต้น-ตอนปลาย ที่ โรงเรียนเทพศิรินทร์ กรุงเทพมหานคร
 พ.ศ. 2467  ระดับมัธยมศึกษาตอนต้น ที่ โรงเรียนเทพศิรินทร์ กรุงเทพมหานคร
 พ.ศ. 2468  ระดับมัธยมศึกษาตอนปลาย ที่ โรงเรียนยิมนาเซียมในซือริช ประเทศสวิตเซอร์แลนด์
 พ.ศ. 2477  ระดับปริญญาตรี คณะสัตวแพทยศาสตร์ มหาวิทยาลัยซือริช ซือริช ประเทศสวิตเซอร์แลนด์
 พ.ศ. 2481  ระดับปริญญาโท คณะวิทยาศาสตร์ มหาวิทยาลัยคอร์เนล สหรัฐ

 ธุรกิจ 
 พ.ศ. 2497 บริษัท ประชายนต์ จำกัด เป็นบริษัทตัวแทนจำหน่ายรถยนต์นำเข้าจากประเทศเยอรมนีเป็นรายแรกของไทย อันได้แก่รถยนต์ ฟ็อลคส์วาเกิน, เอาดี้, พอร์เชอ และบีเอ็มดับเบิลยู
 พ.ศ. 2513 บริษัท ประมวลธนกิจ จำกัด เป็นบริษัทให้ความช่วยเหลือ ด้านสินเชื่อกับผู้ซื้อรถยนต์โดยการเช่าซื้อ
 พ.ศ. 2513 บริษัท อู่นพวงษ์ (2517) จำกัด เป็นบริษัทที่ให้บริการรับซ่อมรถยนต์, และขายอะไหล่
 พ.ศ. 2523  บริษัท ป.รังสิต จำกัด เป็นบริษัทก่อสร้างอาคารชุด เพื่อประชาชนที่มีรายได้ปานกลาง อาศัยอยู่ในกรุงเทพมหานคร

 สิ้นชีพิตักษัย 
หม่อมเจ้าปิยะรังสิต ถึงชีพิตักษัยด้วยพระโรคหทัยวายเมื่อวันที่ 1 กุมภาพันธ์ พ.ศ. 2533 ที่จังหวัดเชียงใหม่ สิริชันษา 76 ปี 1 เดือน 6 วัน

พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี, พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานเพลิงศพเมื่อวันที่ 4 เมษายน พ.ศ. 2533 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหารข่าวในพระราชสำนัก วันที่ ๔ - ๘ เมษายน ๒๕๓๓

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์  เล่ม 84 ตอนที่ 41 วันที่ 10 พฤษภาคม 2510

สืบตระกูล พระเจ้าบรมวงศ์เธอ กรมขุนชัยนาทนเรนทร ป.จ.ว.
พระราชทานเหรียญรัตนาภรณ์ราชกิจจานุเบกษา 18 สิงหาคม 2496 เล่ม 70 ตอนที่ 54

 พงศาวลี
# คัมภีร์
คัมภีร์  หมายถึง ตำราที่ยกย่องพระพรหมคุณาภรณ์ (ประยุทธ์ ปยุตฺโต), คัมภีร์, พจนานุกรมพุทธศาสน์ ฉบับประมวลศัพท์ นับถือว่าสำคัญทางศาสนาหรือโหราศาสตร์ เป็นต้น

 คัมภีร์ของแต่ละศาสนา 
 ศาสนา  คัมภีร์  ศาสนาเชน  อาคม ศาสนาพุทธ  พระไตรปิฎก ศาสนาฮินดู  พระเวท ศาสนายูดาห์  ทานัค ศาสนาคริสต์  คัมภีร์ไบเบิล ศาสนาอิสลาม  อัลกุรอาน ศาสนาซิกข์  คุรุครันถสาหิพ ศาสนาบาไฮ  คีตาบี อัคดัสศาสนาโซโรอัสเตอร์อเวสตะ ลัทธิเต๋า  เต้าเต๋อจิง ลัทธิอนุตตรธรรม  หมีเล่อเจินจิง
# กระสวย
กระสวย เป็นอุปกรณ์อย่างหนึ่งใช้ในการทอผ้า ทำด้วยไม้ ปลายสองด้านมน ตรงกลางกลวง สำหรับบรรจุหลอดด้ายพุ่ง หรือด้ายพุ่งพิเศษ มีน้ำหนักและขนาดเหมาะมือ ใช้พุ่งไปมาระหว่างการยกเส้นด้ายยืนขึ้นลง

ในประเทศไทย ส่วนใหญ่พบกระสวยสองแบบ คือ แบบดั้งเดิม มีลักษณะเรียว ยาว ปลายงอน คล้ายเรือ นิยมใช้กับการทอผ้าขิดผ้ายก ที่ไม่ต้องการความรวดเร็ว กับแบบใหม่ มีลักษณะป้อม ปลายมนคล้ายดินสองทั้งสองด้าน มักพบในการทอด้วยกี่กระตุก เพราะสามารถสอดไว้ในช่องใส่กระสวย เพื่อให้ชักกระสวยไปมาได้สะดวกในระหว่างเหยียบกี่เพื่อยกด้ายยืน

ในการทอผ้าพื้นที่ไม่ต้องการลวดลายมาก อาจมีกระสวยใช้เพียงหนึ่งหรือสองอัน แต่การทอผ้าที่ต้องการสีสันและลวดลายแปลก ๆ จะต้องมีกระสวยจำนวนมาก พอกับจำนวนด้ายและสีที่ใช้ ส่วนการทอด้วยกี่เอวนั้น ไม่จำเป็นต้องใช้กระสวยเป็นพิเศษแต่อย่างใด
# เทวรูป
เทวรูป เป็นประติมากรรมลอยตัว สร้างขึ้นเพื่อเป็นตัวแทนของเทพเจ้า  เทวรูปนั้นได้มีการนำมาใช้เพื่อกิจกรรมหรือพิธีกรรมทางศาสนา และการสักการบูชาเคารพ มีการสักการบูชาที่เป็นเอกลักษณ์ เช่น การถวายข้าวตอกดอกไม้ การไหว้ หรือมีพิธีกระบวนแห่ต่าง ๆ เป็นต้น